**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 25 mai 2023**

Şedinţa începe la orele 0900.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 253/2023.

Sunt prezenţi domnii: Negură Mihăiţă – primar, Berențan Corneliu – viceprimar şi director executiv Crăciunescu Diana – pentru secretar general al municipiului.

Au fost invitați şi participă la şedinţă: Florescu Iuliana, Istrate Luminița, Erhan-Vicol Daniela, Melen Daniel, Țîmpău Erzilia, Erhan Andrei, Latiș Mihai, Boguș Nicoleta și Stamatin Bogdan.

Şedinţa este deschisă de doamna consilier local Flutur Florica, preşedinte de şedinţă, care dă cuvântul d-nei director executiv Crăciunescu Diana – pentru secretar general al municipiului pentru a informa asupra prezenței consilierilor locali la ședință.

 D-na. director executiv Crăciunescu Diana – pentru secretar general al municipiului informează plenul că sunt prezenți 17 consilieri locali, lipsește motivat dl. consilier local Iftime Alin și întârzie dl. consilier local Giosan Cosmin.

Președintele de ședință dă cuvântul domnului primar pentru a prezenta proiectul ordinii de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 15.05.2023.

 2.Proiect de hotărâre numărul 66/10.05.2023 privind aprobarea rectificării bugetului local, majorării fondului de rezervă, virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2023, aprobarea majorării bugetului, virărilor de credite bugetare și influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2023.

 Inițiator: Primarul municipiului.

 Aviz comisii: Comisia economică, Comisia urbansim, Comisia învățământ și Comisia juridică.

 Raport de specialitate: Direcția economică.

 3.Proiect de hotărâre numărul 67/10.05.2023 cu privire la alocarea din bugetul local al municipiului Câmpulung Moldovenesc a unei sume pentru participarea Grupului vocal - instrumental „Piatra Șoimului” Câmpulung Moldovenesc la manifestările desfășurate în cadrul Festivalului Internațional de Folclor „Întâlniri Bucovinene”, ediția a-XXXIV- a.

 Inițiator: Primarul municipiului.

 Aviz comisii: Comisia economică și Comisia învățământ.

 Raport de specialitate: Direcția economică, Compartiment juridic și Centrul Național de Informare și Promovare Turistică.

 4.Proiect de hotărâre numărul 68/10.05.2023 privind aprobarea Organigramei și a Statului de funcții la Biblioteca Municipală Câmpulung Moldovenesc.

 Inițiator: Primarul municipiului.

 Aviz comisii: Comisia învățământ.

 Raport de specialitate: Direcția administrație publică, Compartiment juridic și Direcția economică.

 5.Proiect de hotărâre numărul 69/10.05.2023 privind aprobarea rezultatului final al evaluării managementului la Muzeul ,,Arta Lemnului”– Câmpulung Moldovenesc, pentru anul 2022.

 Inițiator: Primarul municipiului.

 Aviz comisii: Comisia învățământ.

 Raport de specialitate: Direcția administrație publică și Compartiment juridic.

 6.Proiect de hotărâre numărul 70/10.05.2023 privind aprobarea solicitării de transmitere a unui mijloc fix, denumit ,,Pasarelă pietonală peste liniile nr. 2-5, stația Câmpulung Est“ situat în municipiul Câmpulung Moldovenesc, județul Suceava, din domeniul public al statului și administrarea Ministerului Transporturilor și Infrastructurii, în domeniul public al Municipiului Câmpulung Moldovenesc.

 Inițiator: Primarul municipiului.

 Aviz comisii: Comisia urbanism.

 Raport de specialitate: Direcția tehnică și urbanism, Direcția economică și Compartiment juridic.

 7.Proiect de hotărâre numărul 71/10.05.2023 pentru aprobarea indicatorilor tehnico-economici actualizați ai obiectivului de investiții „Reabilitare, modernizare și extindere Colegiul Silvic Bucovina, municipiul Câmpulung Moldovenesc, județul Suceava”.

 Inițiator: Primarul municipiului.

 Aviz comisii: Comisia economică și Comisia urbanism.

 Raport de specialitate: Direcția tehnică și urbanism, Direcția economică și Compartiment juridic.

 8.Proiect de hotărâre numărul 72/10.05.2023 privind stabilirea unor măsuri pentru delegarea gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în județul Suceava.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția Poliție Locală și Compartiment juridic.

 9.Proiect de hotărâre numărul 73/10.05.2023 privind aprobarea modificării și completării Statutului Asociaţiei de Dezvoltare Intercomunitară de Gestionare a Deşeurilor în Judeţul Suceava, precum și împuternicirea Președintelui Asociației de Dezvoltare Intercomunitară de Gestionare a Deșeurilor în Județul Suceava să semneze, în numele și pe seama membrilor Asociației, Actul adițional de modificare și completare a Statutului Asociației prevăzut în Anexa la prezenta hotărâre.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția Poliție Locală și Compartiment juridic.

 10.Proiect de hotărâre numărul 74/10.05.2023 privindaprobarea listei solicitanţilor care au acces şia listei de priorităţi privind solicitanţii locuinţelor pentru tineri, destinate închirierii, construite prin Agenţia Naţională pentru Locuinţe în municipiul Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția tehnică și urbanism și Compartiment juridic.

 11.Proiect de hotărâre numărul 75/10.05.2023 privindaprobarea listei de repartizare a locuinţelor pentru tineri, destinate închirierii, construite prin Agenţia Naţională pentru Locuinţe în municipiul Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția tehnică și urbanism și Compartiment juridic.

 12.Adresele Instituției Prefectului – Județul Suceava nr. 327/10/3/2023, 665/10/3/2023, 1960/10/3/2023, 2386/10/3/2023, 4755/10/3/2023, 5305/10/3/2023 și 5447/10/3/2023.

 13.Raportul Clubului Sportiv Municipal ,,Rarăul” nr. 327/2023.

 14.Adresa SC FRITEHNIC SRL nr. 403/24.04.2023, înregistrată la nr. 15661/27.04.2023, însoțită de punctul de vedere al Direcției Poliția Locală nr. 17087/08.05.2023.

 15.Cererea domnului Roată Ion, înregistrată la nr. 13977/12.04.2023, însoțită de punctul de vedere al Direcției tehnice și urbanism nr. 17131/09.05.2023.

 16.Situație lunară privind activitățile realizate de persoanele beneficiare de ajutor social, conform planului de acțiuni în luna aprilie 2023, înregistrată la nr. 16214 din 02.05.2023.

 17.Diverse.

 Domnul preşedinte consultă plenul dacă sunt propuneri pentru suplimentarea ordinii de zi.

 Domnul primar solicită suplimentarea ordinii de zi cu două proiecte de hotărâre care au caracter de urgență:

 1.Proiect de hotărâre numărul 78/24.05.2023 pentru darea în administrare către Direcția Silvică Suceava prin ocoalele silvice din subordine a fondului forestier proprietatea publică a Municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 2.Proiect de hotărâre numărul 79/24.05.2023 pentru aprobarea indicatorilor tehnico-economici actualizați ai obiectivului de investiții „Reabilitare infrastructură rutieră și trotuare în municipiul Câmpulung Moldovenesc” din cadrul proiectului "ÎMBUNTĂŢIREA SERVICIILOR SOCIALE, RECREATIVE ŞI A SPAŢIILOR PUBLICE URBANE ÎN MUNICIPIUL CÂMPULUNG MOLDOVENESC”, în cadrul Programului operațional regional 2014-2020 – Axa prioritară 13 – Sprijinirea regenerării orașelor mici și mijlocii, Prioritatea de investiții 9b – promovarea incluziunii sociale, combaterea sărăciei și a oricărei forme de discriminare, obiectiv specific 13.1 – Îmbunătățirea calității vieții populației în orașele mici și mijlocii din România, COD SMIS 125615.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 Se supune la vot suplimentarea ordinii de zi. Se votează cu 17 voturi ,,pentru”.

 Se supune la vot ordinea de zi pe ansamblu. Se votează cu 17 voturi ,,pentru”.

 D-na. director executiv Crăciunescu Diana – pentru secretar general al municipiului – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Domnul consilier local Macovei Virgil - Constantin anunță că nu va participa la dezbateri și la vot la proiect de hotărâre numărul 67/10.05.2023 cu privire la alocarea din bugetul local al municipiului Câmpulung Moldovenesc a unei sume pentru participarea Grupului vocal - instrumental „Piatra Șoimului” Câmpulung Moldovenesc la manifestările desfășurate în cadrul Festivalului Internațional de Folclor „Întâlniri Bucovinene”, ediția a-XXXIV- a.

 Domnul consilier local Paziuc Lucian - Constantin anunță că nu va participa la dezbateri și la vot la proiect de hotărâre numărul 66/10.05.2023 privind aprobarea rectificării bugetului local, majorării fondului de rezervă, virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2023, aprobarea majorării bugetului, virărilor de credite bugetare și influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2023.

 **Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 15.05.2023).**

Nu sunt obiecţii.

Se supune la vot. Se votează cu 17 voturi „pentru”.

**Se trece la punctul 2 de pe ordinea de zi (Proiect de hotărâre numărul 66/10.05.2023 privind aprobarea rectificării bugetului local, majorării fondului de rezervă, virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2023, aprobarea majorării bugetului, virărilor de credite bugetare și influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2023).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Dl. primar – la acest proiect am un amendament. Detaliază amendamentul.

Nu sunt discuții.

Se supune la vot amendamentul d-lui primar. Se votează cu 17 voturi ,,pentru”.

Se supune la vot proiectul de hotărâre cu amendamentul inițiatorului. Se votează cu 16 voturi „pentru”. Nu participă la vot dl. consilier local Paziuc Lucian.

Hotărârea a fost adoptată.

 **Se trece la punctul 3 de pe ordinea de zi (Proiect de hotărâre numărul 67/10.05.2023 cu privire la alocarea din bugetul local al municipiului Câmpulung Moldovenesc a unei sume pentru participarea Grupului vocal - instrumental „Piatra Șoimului” Câmpulung Moldovenesc la manifestările desfășurate în cadrul Festivalului Internațional de Folclor „Întâlniri Bucovinene”, ediția a-XXXIV- a).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Centrului Național de Informare și Promovare Turistică și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru”.

Nu participă la vot dl. consilier local Macovei.

Hotărârea a fost adoptată.

 **Se trece la punctul 4 de pe ordinea de zi (Proiect de hotărâre numărul 68/10.05.2023 privind aprobarea Organigramei și a Statului de funcții la Biblioteca Municipală Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic

Comisia nr. 3 avizează favorabil proiectul de hotărâre.

Discuții:

Dl. consilier local Paziuc – am purtat discuții cu d-na manager Boguș și consider că postul de economist trebuie să fie cu normă întreagă. Nu vrem să blocăm buna funcționare a bibliotecii.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

 **Se trece la punctul 5 de pe ordinea de zi (Proiect de hotărâre numărul 69/10.05.2023 privind aprobarea rezultatului final al evaluării managementului la Muzeul ,,Arta Lemnului” – Câmpulung Moldovenesc, pentru anul 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Discuții:

Dl. primar – felicită managerul și întreaga echipă de la Muzeu pentru activitatea desfășurată. Este o mândrie și o onoare pentru noi să avem așa o echipă.

Dl. manager – mulțumește pentru susținere.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

 **Se trece la punctul 6 de pe ordinea de zi (Proiect de hotărâre numărul 70/10.05.2023 privind aprobarea solicitării de transmitere a unui mijloc fix, denumit ,,Pasarelă pietonală peste liniile nr. 2-5, stația Câmpulung Est“ situat în municipiul Câmpulung Moldovenesc, județul Suceava, din domeniul public al statului și administrarea Ministerului Transporturilor și Infrastructurii, în domeniul public al Municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 2 avizează favorabil proiectul de hotărâre.

Discuții:

Dl. primar – CFR-ul intenționa să demoleze pasarela pietonală, trebuie să o reabilităm pentru siguranța cetățeanului. Este un pericol pentru cetățeni, deoarece aceștia traversează printre liniile de cale ferată.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

 **Se trece la punctul 7 de pe ordinea de zi (Proiect de hotărâre numărul 71/10.05.2023 pentru aprobarea indicatorilor tehnico-economici actualizați ai obiectivului de investiții „Reabilitare, modernizare și extindere Colegiul Silvic Bucovina, municipiul Câmpulung Moldovenesc, județul Suceava”).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

 Comisiile nr. 1 și nr. 2 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

 **Se trece la punctul 8 de pe ordinea de zi (Proiect de hotărâre numărul 72/10.05.2023 privind stabilirea unor măsuri pentru delegarea gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în județul Suceava).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției Poliție locală și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții:

D-na consilier Cocuța-Piticari – vom vota împotriva acestui proiect din mai multe motive. Consider că groapa de gunoi de la Mestecăniș nu are ce căuta în aceste documente, știm foarte bine care este situația juridică a acesteia. Nu era necesar un alt contract pentru transportarea deșeurilor.

 Se supune la vot proiectul de hotărâre. Se votează cu 15 voturi ,,pentru” și 2 voturi ,,împotrivă” (d-na consilier Cocuța-Piticari și dl. consilier Sologiuc).

 Hotărârea a fost adoptată.

 **Se trece la punctul 9 de pe ordinea de zi (Proiect de hotărâre numărul 73/10.05.2023 privind aprobarea modificării și completării Statutului Asociaţiei de Dezvoltare Intercomunitară de Gestionare a Deşeurilor în Judeţul Suceava, precum și împuternicirea Președintelui Asociației de Dezvoltare Intercomunitară de Gestionare a Deșeurilor în Județul Suceava să semneze, în numele și pe seama membrilor Asociației, Actul adițional de modificare și completare a Statutului Asociației prevăzut în Anexa la prezenta hotărâre).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției Poliție locală și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 15 voturi ,,pentru” și 2 voturi ,,împotrivă” (d-na consilier Cocuța-Piticari și dl. consilier Sologiuc).

 Hotărârea a fost adoptată.

 **Se trece la punctul 10 de pe ordinea de zi (Proiect de hotărâre numărul 74/10.05.2023 privindaprobarea listei solicitanţilor care au acces şia listei de priorităţi privind solicitanţii locuinţelor pentru tineri, destinate închirierii, construite prin Agenţia Naţională pentru Locuinţe în municipiul Câmpulung Moldovenesc).**

Se dă cuvântul domnului primar pentru a prezenta raportul la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

 Nu sunt discuții.

 D-na președință de ședință – fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na director Crăciunescu Diana, pentru secretar general – în urma numărării voturilor avem 17 voturi ,,pentru”.

Hotărârea a fost adoptată.

 **Se trece la punctul 11 de pe ordinea de zi (Proiect de hotărâre numărul 75/10.05.2023 privindaprobarea listei de repartizare a locuinţelor pentru tineri, destinate închirierii, construite prin Agenţia Naţională pentru Locuinţe în municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

 Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

 D-na președință de ședință – fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na director Crăciunescu Diana, pentru secretar general – în urma numărării voturilor avem 17 voturi ,,pentru”.

Hotărârea a fost adoptată.

D-na. președinte de ședință – consultă comisia economică dacă are nevoie de pauză pentru discutarea și întocmirea avizelor comisiilor pentru proiectele de hotărâre introduse suplimentar pe ordinea de zi.

Dna. consilier local Alvirescu – nu.

Se trece la discutarea proiectelor de hotărâre introduse suplimentar pe ordinea de zi:

 1.Proiect de hotărâre numărul 78/24.05.2023 pentru darea în administrare către Direcția Silvică Suceava prin ocoalele silvice din subordine a fondului forestier proprietatea publică a municipiului Câmpulung Moldovenesc.

 Se dă cuvântul domnului primar pentru a prezenta referatul de aprobare la proiectul de hotărâre.

 Dă citire proiectului de hotărâre pe articole.

 Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

 Comisia nr. 1 avizează favorabil proiectul de hotărâre.

 Discuții:

 Dl. primar – rog pe dl. inginer Zdrob să detalieze proiectul.

 Dl. inginer Zdrob – detaliază proiectul de hotărâre. Licitațiile se vor organiza la Direcția Silvică, sunt anumite proceduri de respectat.

 Dl. consilier local Boicu Alin – care sunt dezavantajele?

 Dl. inginer Zdrob – taxa de participare nu o mai încasează primăria.

 Dl. consilier local Macovei – dacă la buget se vor încasa sume mai mici, se poate reveni la procedura inițială?

 Dl. primar – da. Prețul de pornire îl stabilește Consiliul Local.

 Se supune la vot proiectul de hotărâre. Se votează cu 15 voturi ,,pentru” și 2 ,,abțineri” (d-na consilier local Cocuța-Piticari și dl. consilier Sologiuc).

 Hotărârea a fost adoptată.

 2.Proiect de hotărâre numărul 79/24.05.2023 pentru aprobarea indicatorilor tehnico-economici actualizați ai obiectivului de investiții „Reabilitare infrastructură rutieră și trotuare în municipiul Câmpulung Moldovenesc” din cadrul proiectului "ÎMBUNTĂŢIREA SERVICIILOR SOCIALE, RECREATIVE ŞI A SPAŢIILOR PUBLICE URBANE ÎN MUNICIPIUL CÂMPULUNG MOLDOVENESC”, în cadrul Programului operațional regional 2014-2020 – Axa prioritară 13 – Sprijinirea regenerării orașelor mici și mijlocii, Prioritatea de investiții 9b – promovarea incluziunii sociale, combaterea sărăciei și a oricărei forme de discriminare, obiectiv specific 13.1 – Îmbunătățirea calității vieții populației în orașele mici și mijlocii din România, COD SMIS 125615.

 Se dă cuvântul domnului primar pentru a prezenta referatul de aprobare la proiectul de hotărâre.

 Dă citire proiectului de hotărâre pe articole.

 Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

 Comisia nr. 1 avizează favorabil proiectul de hotărâre.

 Discuții:

 Dl. consilier local Sologiuc – dorim mai multe informații despre acest proiect.

 Dl. primar – detaliază proiectul. Este un proiect mult dorit. A fost aprobat înainte de pandemie, sunt anumite etape și proceduri de parcurs. Sperăm ca la sfârșitul lunii noiembrie să finalizăm asfaltarea celor 24 de străzi. În ce fază suntem cu licitația pentru proiectul Axa 13?

 D-na director Istrate – după ce se adoptă hotărârea se dă drumul la licitație.

 Dl. Niță – suntem în faza de elaborare proiecte tehnice, după care vom da drumul la licitație.

 Dl. primar – cât durează?

 Dl. Niță – cel puțin 2 luni, sunt anumite proceduri de parcurs și de respectat.

 Dl. consilier local Moroșan – sperăm ca până în luna octombrie să fie finalizate lucrările.

 D-na președinte de ședință – salut acest proiect, îl așteptăm de ceva vreme.

 Se supune la vot proiectul de hotărâre. Se votează cu 17 voturi ,,pentru”.

 Hotărârea a fost adoptată.

**Se trece la punctul 12 de pe ordinea de zi (Adresele Instituției Prefectului – Județul Suceava nr. 327/10/3/2023, 665/10/3/2023, 1960/10/3/2023, 2386/10/3/2023, 4755/10/3/2023, 5305/10/3/2023 și 5447/10/3/2023).**

 Nu sunt discuții.

**Se trece la punctul 13 de pe ordinea de zi (Raportul Clubului Sportiv Municipal ,,Rarăul” nr. 327/2023).**

 Discuții:

 Dl. consilier local Macovei – observ că secțiile din cadrul CSM Rarăul funcționează bine, sunt în folosul comunității.

 Dl. primar – la Stadion este un mare șantier, sperăm că proiectul prin CNI va aduce multe beneficii bazei sportive. Vor veni echipe de fotbal în cantonament, vor fi bani în plus la bugetul Clubului. Detaliază investiția.

 D-na director Țîmpău – 20 de sportivi și 2 antrenori vor veni în cantonament, vor sta o săptămână. Ne dorim o sală de forță și o bază de refacere.

 Dl. primar – propun ca în anul 2024 să demolăm clădirea de lângă Vilă și să construim o sală de forță/sală de refacere pentru echipele care vin în cantonament.

 D-na director Țîmpău – invită consilieri locali la Stadion pentru a vedea investițiile care au fost realizate.

 D-na președinte de ședință – se apropie ziua de 1 iunie, aveți ceva pregătit pentru copiii din municipiu?

 D-na director Țîmpău – în acest weekend va fi meci de rugby între școli și cu Federația de Rugby. După ce se vor relua cursurile, vor fi competiții între școli, am discutat cu d-nii profesori, este greu să aduni acum elevii. Mulțumește pentru tot sprijinul acordat.

 Dl. primar – felicită pe d-na director de la CSM pentru toată activitatea și investițiile de la Stadion. Au fost anumite persoane la Vilă și au rămas uimite de cum arată camerele, ne încadrăm la un spațiu de cazare de 3 stele. Mă bucur că există concurență între Vilă și agenții economici.

 D-na președintă de ședință – invită părinții si copiii să participe la aceste manifestări din weekend.

**Se trece la punctul 14 de pe ordinea de zi (Adresa SC FRITEHNIC SRL nr. 403/24.04.2023, înregistrată la nr. 15661/27.04.2023, însoțită de punctul de vedere al Direcției Poliția Locală nr. 17087/08.05.2023).**

 Discuții:

 D-na președintă de ședință – trebuie să ne însușim punctul de vedere.

 Dl. consilier local Boicu Alin – firma solicită o mărire a prețului. Din punctul de vedere al Direcției Poliția Locală reiese că prețurile actuale sunt printre cele mai mari din județ, nu cred că se justifică o creștere a prețurilor. În ultimul timp prețul carburanților a revenit la prețul de acum 2 ani. Nu putem fi de acord cu creșterea

 D-na președinte de ședință – dă cuvântul d-nei Olcu.

 D-na Olcu – sunt prea mari prețurile care le cer cei de la Fritehnic. Această majorare nu se justifică. Detaliază punctul de vedere.

 Dl. consilier local Moroșan – așteptăm pe viitor de la persoanele responsabile din primărie și de la cei de la Fritehnic ca în propunerile lor să vedem o modificare a tarifelor în sensul stimulării colectării selective. Prețul pentru deșeurile reciclabile să fie mult mai mic față de fracția umedă.

 D-na Olcu – acest lucru i-ar ajuta mai mult pe persoanele juridice.

 Se supune la vot punctul de vedere. Se votează cu 17 voturi ,,pentru”.

 Compartimentul de specialitate va comunica răspunsul.

**Se trece la punctul 15 de pe ordinea de zi (Cererea domnului Roată Ion, înregistrată la nr. 13977/12.04.2023, însoțită de punctul de vedere al Direcției tehnice și urbanism nr. 17131/09.05.2023).**

 Discuții:

 D-na președintă de ședință – trebuie să ne însușim punctul de vedere.

 Se supune la vot punctul de vedere. Se votează cu 17 voturi ,,pentru”.

 D-na președinte de ședință – dă cuvântul d-lui Roată.

 Dl. Roată – este vorba de concesionarea a 48 mp teren pentru a construi un garaj cu 2 intrări peste drum de casă. Vă rog să-l aprobați în baza legii. Terenul acela d-na Alvirescu l-a abandonat nu-l mai folosește.

 D-na președinte de ședință – punctul de vedere al Direcției stipulează foarte clar că înstrăinarea pajiștilor contravine cu legea organică. Nu este rea voință din partea noastră.

 Dl. Roată – mai am 2 proprietăți pe Valea Seacă și mi s-a închis calea de acces de pe str. Florilor.

 D-na președinte de ședință – vă rugăm să depuneți o solicitare în acest sens.

Compartimentul de specialitate va comunica răspunsul.

 **Se trece la punctul 16 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna aprilie 2023, înregistrată la nr. 16214 din 02.05.2023).**

 Nu sunt discuții.

 **Se trece la punctul 22 de pe ordinea de zi(Diverse):**

Dl. primar – începând cu data de 2 iunie până în data de 9 iunie, voi fi în concediu de odihnă. Sarcinile de serviciu vor fi delegate către dl. viceprimar.

 Vă rog să propuneți 2 consilieri locali care să facă parte din comisia de organizare a Festivalului Internațional ,,Întâlniri Bucovinene”.

 Dl. viceprimar – propune pe dl. consilier local Macovei Virgil.

 D-na consilier local Alvirescu – propune pe dl. viceprimar Berențan Corneliu-Petru.

 Nu sunt alte propuneri.

 Se supun la vot propunerile. Se votează cu 17 voturi ,,pentru”.

 Dl. primar – detaliază investițiile care sunt în derulare. A început repararea/marcarea drumurilor, s-a reabilitat puntea de pe râul Moldova. Vă rog să informați corect cetățenii despre investițiile care sunt în derulare. Nu se vor asfalta străzile care sunt pe proiectul POIM apă și canalizare. Săptămâna trecută a fost un jurnalist care și-a bătut joc de munca noastră. În curând vom scoate la licitație și investițiile de pe str. Șandrului și Valea Caselor, este proiect pe Anghel Salligni. Ar trebui unii consilieri să fie mai implicați, să meargă pe șantier, nu doar să facă poze.

 Dl. consilier local Sologiuc – am fost în teren să văd cum se desfășoară lucrările la punte. Este un crater mare pe variantă de mult timp.

 Dl. viceprimar – utilajele momentan sunt pe str. Tudor Vladimirescu. Vom rezolva problema semnalată.

 Dl. primar – sunt multe de făcut în oraș, dar trebuie răbdare și implicare.

 Dl. consilier local Maftean – să aveți în vedere un refugiu pentru mijloacele de transport în comun în fața catedralei, se fac ambuteiaje. Ar trebui și un acoperiș pentru cetățeni.

 Dl. primar – luăm în calcul solicitarea dvs.

 Dl. consilier local Macovei – mulțumește pentru sprijinul acordat grupului folcloric ,,Piatra Șoimului”. Informează consiliul că primăria asigură doar transportul și cazarea temporară, restul se suportă din sponsorizări. Este singurul grup care reprezintă municipiul. Am vrea să promovăm și copii, dar nu avem unde să-i pregătim. Ne dorim reabilitarea cinematografului pentru a avea o sală de repetiții.

 Dl. primar – detaliază situația juridică a cinematografului. Avem probleme și cu firma RDS-RCDS cu montarea unei antene pe str. Cucului, sunt anumite proceduri de parcurs și rog să se respecte. Fac apel la cetățenii de pe str. Cal. Bucovinei și pe str. Cal. Transilvaniei să îngrijească trandafirii.

 Dl. consilier local Boicu Alin – care este stadiul licitației la atracțiile turistice de la pârtie?

 Dl. primar – sunt anumite proceduri de respectat. Am aprobat caietul de sarcini cu anumite caracteristici tehnice a celor 3 obiective, trebuie să scoatem la licitație. Am primit ieri o adresă de la Rarău Alpine prin care ne informează că nu se poate pune în practică varianta tehnică printr-un singur cablu de 3 km. Au venit cu un raport din partea unor specialiști și nu se poate face varianta aceasta. Se poate face cu 2 stâlpi de susținere sau cu un turn de o înălțime de 90 metri. O să trimitem adresă altor ofertanți pentru a avea un punct de vedere tehnic, pentru a ști care este varianta cea mai bună. Este un obiectiv pe care ni-l dorim, dar sunt anumite proceduri de parcurs. Noi am luat în calcul să ne prindă Ministerul Turismului într-un plan de investiții, este o facilitate pentru stațiunile balneo și stațiunile care dețin pârtie. Documentațiile trebuie depuse până în luna august. Detaliază proiectul și obiectivele care se pot depune.

 Dl. consilier local Moroșan – pentru a proiecta obiectivele de la pârtie este extrem de dificil. Cei care au venit cu ideea acestor atracții obiective au susținut că sunt pregătiți pentru asemenea investiție și și-au făcut toate calculele. Primăria ar trebui să treacă în caietul de sarcini exact ce ne dorim, trebuie prins în caiet anumite condiții. Trebuie să fim acoperiți de niște garanții.

 D-na președinte de ședință – dă cuvântul d-nei manager Boguș.

 D-na manager Boguș – mulțumește pentru tot sprijinul acordat. Informează că sediul bibliotecii va fi deschis 100% și vom putea pune la dispoziție 2 spații pentru anumite activități până se va rezolva cu cinematograful și casa de cultură. Sunt dotate și mobilate, se pot desfășura fel și fel de activități, inclusiv repetiții cu grupuri.

 Dl. consilier local Sologiuc – mi-a atras atenția un grup de turiști că podețul și balustrada de la Moara Dracului sunt deteriorate. Ar trebui alocat niște lemn pentru a putea repara, este un obiectiv turistic atractiv.

 Dl. primar – propun să faceți un voluntariat cu tineri să reparați.

 D-na președinte de ședință – în ce stadiul se află proiectul cu creșa?

 Dl. primar – terenul este vis-à-vis de gară și este predat Ministerului Dezvoltării. Ministerul a ținut licitația, câștigător este o firmă din Bistrița. Nu pot să vă dau un termen, nu noi gestionăm această investiție. Tot acolo va mai fi un proiect prin PNRR pentru copii cu dizabilități. Lucrăm la un proiect pentru un centru pentru persoane vârstnice.

 D-na președinte de ședință – la un moment dat, s-a discutat de reabilitarea celor 2 parcuri, mai este valabil?

 Dl. primar – avem studii de fezabilitate, urmărim unde putem depune proiecte cu finanțare, singura varianta este prin POR. În momentul de față nu avem nicio finanțare, dacă nu vom găsi o variantă de finanțare, le vom face din bugetul local.

 D-na președinte de ședință – avem nevoie de o sală de festivități în municipiu. La nivelul unităților de învățământ noi organizăm consursul ,,Voinicelul”, în prezent desfășurăm consursul la Centrul Cultural de la Pojorâta. Vă rog să alocăm anul viitor fonduri pentru reabilitarea cinematografului.

 Alte discuții din rândul invitaților din sală.

 Dl. Vereha – am o cerere pentru 200 mp teren pentru amplasarea unei construcții pentru depozitare baloți și cereale.

 Dl. primar – dl. Vereha a montant niște piloni provizorii și acoperiș în zona Octav Băncilă pe malul râului Moldova pe un teren care era dat în arendă d-lui Cîrmaci. Dl. Vereha nu ne-a consultat dacă are voie să construiască. Noi apreciem munca dvs., dar nu puteți construi oriunde vreți.

 Dl. consilier local Cîrmaci – este o construcție provizorie.

 Dl. primar – chiar dacă este o construcție provizorie, sunt anumite proceduri și documente de respectat. Noi dorim să-l ajutăm, dar trebuie legal.

 Dl. consilier local Cîrmaci – dacă nu se poate arenda pe dl. Vereha, atunci să se facă contractul tot pe mine.

 Dl. primar – dl. Vereha a pierdut multe licitații, animalele le ține pe un teren al d-lui Maierean. Acel teren trebuie eliberat, deoarece acolo se va construi creșa. Sunteți de acord ca dl. Cîrmaci sau dl. Vereha să încheie un contract de arendă? Să fie doar o construție pentru baloți și utilaje.

 Dl. consilier local Varvaroi – nu putem lua o decizie acum, trebuie să avem un punct de vedere al compartimentului de specialitate.

 Dl. consilier local Boicu Alin – nu ține de competența noastră, arenzile nu țin de noi. Nicio arendă din Câmpulung nu a fost aprobată de Consiliul Local. Sunt 2 chestiuni diferite, concesiunea și arenda.

 Dl. primar – vom analiza și vom lua decizia legală.

 D-na președinte de ședință – vom analiza solicitarea dvs.

 Nemaifiind alte probleme, domnul preşedinte declară închise lucrările şedinţei ordinare.

 Drept pentru care s-a încheiat prezentul proces-verbal.

 Şedinţa se încheie la orele 1120.

 **PREŞEDINTE DE ŞEDINŢĂ, p.SECRETAR GENERAL,**

 **Director executiv**

 **Flutur Florica Crăciunescu Diana - Mihaela**

  **Întocmit,**

 Ropcean Luminița Georgeta